23 кастрычніка 2013 года у філіяле Нацыянальнага гістарычнага музея Рэспублікі Беларусь “Дом-музей І з'езда РСДРП” пачне працу выстава "Пастка для часу", якая падрыхтавана сумесна з “Міжнароднай гільдыяй майстроў” (г. Санкт-Пецярбург, Расійская Федэрацыя). Амаль усе ведаюць, што бурштын - гэта акамянелая смала старажытных дрэў. Адрэзак часу ад падзення смаляной кроплі на зямлю да ператварэння кавалачка бурштыну ў брошку ці пацерку вымяраецца мільёнамі і дзясяткамі мільёнаў гадоў. Перад такімі гіганцкімі лічбамі бяссільна ўяўленне.